בימים הקרובים יוגש כתב אישום כנגד מסתנן אריתראי כבן 30 החשוד בתקיפת חמורה של צעירה ונערה באזור מרכז העיר ירושלים.

לפני כשבועיים, עמדה נערה כבת 15 במרכז העיר במטרה לקבץ נדבות. הנערה הייתה שיכורה וחיפשה שירותים לעשות בהם את צריכה. החשוד פגש בנערה והוביל אותה לביתו. על פי החשד, הוא תקף אותה בצורה חמורה בביתו ולמחרת היא הגישה תלונה במשטרה.

זמן קצר לאחר מכן, שוב הייתה הנערה במרכזה עיר והבחינה בחשוד, אז קראה לשוטרים שעצרו אותו לחקירה.

במהלך חקירתו של המסתנן האפריקאי עלה, כי מתווה התקיפה דומה לתקיפה נוספת שהתרחשה בקרבת מקום כשנה קודם לכן. אז הותקפה צעירה כבת 20 בידי מסתנן, כאשר הייתה תחת השפעת אלכוהול.

בדיקת DNA העלתה כי אכן מדובר באותו תוקף.

פרקליטות המדינה הגישה היום (חמישי) לבית המשפט הצהרת תובעה כנגד החשוד בשני מקרי אונס. בית משפט השלום בעיר האריך את מעצרו של החשוד עד להגשת כתב האישום.